stanford-oval/wikipedia huggingface dataset:
Ilmailun vapaudet

Ilmailun vapaudet ovat sarja kansainvälisen kaupallisen ilmailun sääntöjä, jotka antavat tietyn valtion lentoyhtiöille oikeuden lentää toisen valtion ilmatilassa ja laskeutua toisen valtion alueelle. Ne ovat kansainvälisen ilmailun reittiverkoston perusta.
Ilmailun vapaudet koottiin seurauksena erimielisyyksistä liittyen kansainvälisen siviili-ilmailun yleissopimuksessa 1944 sovittuun ilmailualan liberalisointiin. Yhdysvallat halusi, että lentoliikenteen perusoikeudet olisivat neuvoteltavissa yksittäisten Kansainvälisen siviili-ilmailujärjestön valtioiden välillä. Suurin osa muista kokouksen osallistujavaltioista pelkäsi kuitenkin, että mikäli kaikkia sitovia sääntöjä ei luotaisi, suuret yhdysvaltalaiset lentoyhtiöt saisivat hallitsevan aseman kansainvälisessä lentoliikenteessä.
Termejä ’vapaus’ ja ’oikeus’ käytetään ilmailun vapauksien yhteydessä kuvaamaan oikeuksia, jotka ovat voimassa kahden valtion välillä, mikäli ne ovat tehneet yhteisen lentoliikennesopimuksen. Vapauksia on kaikkiaan yhdeksän, mutta vain viisi ensimmäistä on vahvistettu kansainvälisissä sopimuksissa, ja ne ovat yleisesti käytössä. Loput neljä vapautta, jotka rajoittavat liikennettä kaikkein vähiten, ovat harvinaisempia. Ne ovat käytössä lähinnä ilmailun yhteismarkkinoilla, kuten Euroopan unionin alueella sekä Australian ja Uuden-Seelannin välillä.
Vapaudet

| Nro | Kuvaus | Esimerkki |
| --- | --- | --- |
| 1. | Oikeus lentää toisen valtion yli laskeutumatta. | Espanjalaisen lentoyhtiön lento Espanjasta Saksaan kulkee Ranskan yli. |
| 2. | Oikeus laskeutua toisen valtion alueelle muista kuin liikennesyistä. | Brittiläisen lentoyhtiön lento Yhdistyneestä kuningaskunnasta Yhdysvaltoihin tekee tankkausvälilaskun Irlannissa. |
| 3. | Oikeus lentää lentoyhtiön kotimaasta toiseen valtioon. | Suomalaisen lentoyhtiön lento Suomesta Ruotsiin. |
| 4. | Oikeus lentää toisesta valtiosta lentoyhtiön kotimaahan. | Suomalaisen lentoyhtiön lento Ruotsista Suomeen. |
| 5. | Oikeus lentää kahden muun valtion välillä lennolla, joka lähtee lentoyhtiön kotimaasta tai päättyy sinne. | Arabiemiirikuntalaisen lentoyhtiön lento Arabiemiirikunnista Australian kautta Uuteen-Seelantiin, jolla se voi kuljettaa myös pelkästään Australian ja Uuden-Seelannin välillä kulkevia matkustajia ja rahtia. |
| 6. | Oikeus lentää yhdestä valtiosta lentoyhtiön kotimaan kautta toiseen valtioon. | Ranskalaisen lentoyhtiön lento Uudesta-Seelannista Ranskan Polynesian kautta Yhdysvaltoihin. (Tällä reitillä voisi lentää myös yhdysvaltalainen lentoyhtiö käyttäen viidettä vapautta.) |
| muokattu 6. | Oikeus lentää toisesta valtiosta lentoyhtiön kotimaan kautta takaisin samaan valtioon. | Kanadalaisen lentoyhtiön lento Seattlesta Montrealin kautta Miamiin. |
| 7. | Oikeus lentää kahden ulkomaan välillä kulkematta lentoyhtiön kotimaan kautta. | Irlantilaisen lentoyhtiön lento Saksasta Italiaan. |
| 8. | Oikeus lentää toisen valtion sisällä, kun lento jatkuu lentoyhtiön kotimaahan tai on lähtenyt sieltä. | Ranskalaisen lentoyhtiön lento Los Angelesista New Yorkin kautta Pariisiin, jolla se voi kuljettaa myös pelkästään Los Angelesin ja New Yorkin välillä kulkevia matkustajia ja rahtia. |
| 9. | Oikeus lentää toisen valtion sisällä ilman, että lento jatkuu lentoyhtiön kotimaahan tai on lähtenyt sieltä. | Norjalaisen lentoyhtiön lento Helsingistä Ouluun. |
Kaavio ilmailun yhdeksästä vapaudesta. Sininen ympyrä kuvaa lentoyhtiön kotimaata, punaiset ja keltaiset ympyrät ulkomaita.
Hopeapylväät

| Hopeapylväät |
| --- | --- |
 Rubiinipylväs (Cleistocactus strausii).
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Kaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Caryophyllales
Heimo::  Kaktuskasvit Cactaceae
Alaheimo::  Cactoideae
Tribus::  Trichocereeae
Suku::  Hopeapylväät Cleistocactus  Lem.
Katso myös
   Hopeapylväät Wikispeciesissä   Hopeapylväät Commonsissa 
Infobox OKNimi-testi OK: 
Hopeapylväät (Cleistocactus) on kaktuskasvien (Cactaceae) heimoon kuuluva suku, jossa on puolisen sataa lajia. Ne ovat kolibrien pölyttämiä kasveja, joiden kukat ovat kapean putkimaisia, tuskin avautuvia. Siihen viittaa tieteellinen nimikin: kreikan kleistos tarkoittaa suljettua.
Ulkonäkö ja koko

Hopeapylväät ovat enimmäkseen pensasmaisia kasvutavaltaan. Niiden hoikat varret ovat runsaspiikkisiä, pystykasvuisia, suikertavia tai jopa riippuvia. Matalia särmiä varsissa on 5-30, ja piikikkäät areolit sijaitsevat tiheässä. Kukat sijaitsevat tavallisesti varren sivulla kärjen tuntumassa ja avautuvat päivällä usein melkein mihin vuodenaikaan tahansa ja ovat ahtaan putkimaisia, joskus hieman vastakohtaisia (tsygomorfisia). Kukkien väri vaihtelee lajista toiseen, joillakin ne ovat punaisia, toisilla taas oransseja, keltaisia tai vihreitä. Joillakin lajeilla kehälehdet levittäytyvät sivuille ja jopa kaartuvat taaksepäin. Kukan tyvi on suomupeitteinen, suomut puolestaan huopa- tai karvapeitteisiä. Heteet ja emin vartalo tulevat yleensä esiin putkimaisen kukan suusta. Kukasta kehittyy pieni, pallomainen ja mehevä hedelmä, jonka pinnalla on toisinaan harvakarvaisia tupsuja. Hedelmä voi olla avautuva. Pienet siemenet ovat kiiltävän mustia.
Levinneisyys

Hopeapylväät ovat eteläamerikkalaisia kaktuksia. Lajit kasvavat Etelä-Ecuadorissa, Perussa, Boliviassa, Länsi-Brasiliassa, Uruguayssa, Paraguayssa ja Argentiinan pohjoisosissa.
Lajit

Anderson (2001: 153–165) tunnistaa seuraavat 49 hopeapylväslajia:
Cleistocactus acanthurus
Cleistocactus baumannii – argentiinanpylväs
Cleistocactus brookeae
Cleistocactus buchtienii
Cleistocactus candelilla
Cleistocactus choataensis
Cleistocactus clavispinus
Cleistocactus × crassiserpens
Cleistocactus dependens
Cleistocactus ferrarii
Cleistocactus fieldianus
Cleistocactus grossei
Cleistocactus hildegardiae
Cleistocactus hyalacanthus
Cleistocactus hystrix
Cleistocactus icosagonus
Cleistocactus laniceps
Cleistocactus luribayensis
Cleistocactus micropetalus
Cleistocactus morawetzianus
Cleistocactus muyurinensis
Cleistocactus neoroezlii
Cleistocactus orthogonus
Cleistocactus pachycladus
Cleistocactus palhuayensis
Cleistocactus paraguariensis
Cleistocactus parapetiensis
Cleistocactus parviflorus
Cleistocactus peculiaris
Cleistocactus piraymirensis
Cleistocactus plagiostoma
Cleistocactus pungens
Cleistocactus reae
Cleistocactus ritteri
Cleistocactus roezlii
Cleistocactus samaipatanus – bolivianpylväs
Cleistocactus sepium
Cleistocactus serpens
Cleistocactus sextonianus
Cleistocactus smaragdiflorus – smaragdipylväs
Cleistocactus strausii – rubiinipylväs
Cleistocactus tarijensis
Cleistocactus tenuiserpens
Cleistocactus tominensis
Cleistocactus tupizensis
Cleistocactus varispinus
Cleistocactus winteri
Cleistocactus xylorhizus
Käyttö

Monia lajeja viljellään koristekasveiksi.
Howard Storm

Howard Storm vuonna 2016.
Howard Storm (s. 15. toukokuuta 1947) on yhdysvaltalainen, joka työskenteli taiteen professorina Northern Kentucky Universityssa, kun vuonna 1985 kävi Pariisissa lähellä kuolemaa sairaustilan johdosta. Hän on puhunut kuolemanrajakokemuksestaan paljon julkisuudessa ja julkaissut siitä suositun kirjan My Descent Into Death. Kirjaan ihastui Anne Rice, joka jopa kirjoitti sitä varten esipuheen.
Ennen kokemustaan Storm oli vannoutunut ateisti ja uskontojen vastustaja. Kokemuksensa jälkeen hän kuitenkin kääntyi kristinuskoon, ja hänestä tuli United Church of Christin pastori.
Iiro Järvinen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 3. marraskuuta 1996 (ikä 27)
Syntymäpaikka: Jyväskylä, Suomi
Pelipaikka: keskikenttäpelaaja
Pituus: 172 cm
Seura
Seura: Inter
Pelinumero: 17
Junioriseurat
2001–2010: Urho
2011–2015: JJK
Seurat
| Vuodet | Seura | O | (M) |
| 2013–2016 | JJK | 52 | (7) |
| 2013–2014 | → Villiketut | 7 | (0) |
| 2017–2020 | Ilves | 99 | (6) |
| 2021–2022 | KuPS | 10 | (0) |
| 2021 | → SC KuFu-98 | 1 | (0) |
Maajoukkue
| 2014 | Suomi U18 | 7 | (1) |
 Seurajoukkueuran tilastot kattavat vain kansalliset sarjat, päivitetty 17. helmikuuta 2022.
Iiro Järvinen (s. 3. marraskuuta 1996 Jyväskylä) on suomalainen jalkapalloilija, joka edustaa kaudella 2023 Veikkausliigassa pelaava FC Interiä. Hän on pelipaikaltaan keskikenttäpelaaja.
Järvinen debytoi JJK:n edustusjoukkueessa Veikkausliigaottelussa MYPA-JJK loppukaudesta 2013. Kauden jälkeen JJK teki hänen kanssaan kahden vuoden sopimuksen.
Kausi 2014 jäi Järviseltä lyhyeksi loukkaantumisen takia, mutta alkukaudesta 2015 hän on kuulunut tiuhaan joukkueen avauskokoonpanoon ja teki avausmaalinsa edustuksessa ottelussa FC Jazzia vastaan.
Iiro Järvinen siirtyi Tampereen Ilvekseen kaudeksi 2017 kaksivuotisella sopimuksella. Lopulta hän pelasi Ilveksessä neljä kautta.
Järvinen on pelannut myös nuorisomaajoukkueissa.
Aiheesta muualla

Kuvia tai muita tiedostoja aiheesta Iiro Järvinen Wikimedia Commonsissa
Iiro Järvisen pelaajakortti Ilveksen sivuilla (Arkistoitu – Internet Archive)
Iiro Järvinen Veikkausliigan sivuilla
KuPS – Veikkausliiga
1 Virtanen |
3 Diogo Tomas |
4 Niba |
6 Savolainen |
7 Sale |
9 Hellqvist |
10 Sebban |
11 Ikaunieks |
12 Rissanen |
13 Udoh |
14 Popovitš |
15 Sallinen |
16 Jyry |
17 Järvinen |
18 Pirttijoki |
19 Boateng |
20 Heinonen |
21 Kreidl |
22 Toivomäki |
23 Carrillo |
24 Heiskanen |
25 Nissilä |
26 Vidjeskog |
29 Haarala |
30 Vartiainen |
32 Rissanen |
33 Hämäläinen |
34 Aittokoski |
35 Vauhkonen |
36 Salminen |
  Uzochukwu |
  Rangel |
Valmentaja Valakari
Israel Reinius (nuorempi)

Israel Reinius (28. syyskuuta 1727 Laihia – 5. maaliskuuta 1797 Isokyrö) oli suomalainen pappi ja tutkimusmatkailija. Reinius kävi 1740-luvulla Kiinassa ja kirjoitti matkasta selostuksen.
Reiniuksen vanhemmat olivat Laihian kappalainen Israel Reinius ja Elisabet Collin. Hän kävi Vaasan triviaalikoulua 1734–1741 ja pääsi ylioppilaaksi 1741. Reinius opiskeli aluksi Turun akatemiassa mutta vaihtoi sitten alaa ja opiskeli Tukholman merenkulkukoulussa 1744–1746 yhdessä veljensä Hermanin kanssa. Vuonna 1746 veljekset menivät kadetteina Ruotsin Itä-Intian kauppakomppanian palvelukseen.
Helmikuussa 1746 he lähtivät Cronprinzen Adolph Friedrich-laivalla Göteborgista kohti Kiinaa ja Israel Reinius piti matkan ajan yksityiskohtaista päiväkirjaa. Laiva saapui kesäkuun alussa 1747 Kantoniin jonka kautta kaikki Kiinan ulkomaankauppa käytiin. Paluumatkalle lähdettiin vasta tammikuun alussa 1748 joten Reinius saattoi tehdä useiden kuukausien ajan tarkkoja muistiinpanoja kiinalaisten elämästä, uskonnosta, kaupasta ja tavoista. Cronprinzen Adolph Friedrich saapui takaisin Göteborgiin kesäkuun lopulla 1748 ja veljekset pääsivät palaamaan kotiinsa Laihialle vasta syyskuussa 1748.
Palattuaan Suomeen Reinius aloitti opiskelun Turun akatemiassa ja hän väitteli maisteriksi 1749. Maisterinväitöstyö Anmärkningar samlade under en resa till China perustui Reiniuksen Kiinan-matkansa aikana pitämään päiväkirjaan ja se oli ensimmäinen Suomessa julkaistu Kiinaa käsittelevä opinnäytetyö. Reinius vihittiin papiksi 1752 ja hän toimi sitten ensin isänsä apulaisena Laihialla 1752–1769 ja viimeksi hän oli Isonkyrön kappalaisena vuodesta 1769.
Reinius oli naimisissa vuodesta 1757 Anna Maria Stenbäckin kanssa. Heidän vanhin poikansa Israel Reinius (1762–1845) toimi Isonkyrön kappalaisena isänsä jälkeen 1798–1845.
Kirjallisuutta

Journal hållen på resan till Canton i China med höglofl. Ostindiska comp:ts skiepp Cronprintzen Adolph Friedrich som commenderades af capitain herr Matthias Estbergen till Giötheborg men der emottogs af capitain herr Petter Dens : innehållande de märckwärdigaste händelser, och observationer som under resan ifrån dess begynnelse åhr 1745 till dess slut åhr 1748 åro arriverade och uptecknade af Herman Johan Reinius och Israel Reinius ; utgiven med företal, noter och register av Birgit Lunelund. Skrifter utgivna av Svenska litteratursällskapet i Finland 273. Svenska litteratursällskapet i Finland, Helsingfors 1939, 2. painos 2008
Imukuppi

Imukupit joystickin pohjassa
Imukuppi on laite, joka tarttuu tasaisiin pintoihin alipaineen avulla. Imukupit valmistetaan useimmiten kumista tai silikonista.
Kun imukuppi on painettu tasaiseen pintaan, ilmanpaine kupin sisällä laskee. Korkeampi ilmanpaine kupin ulkopuolella pakottaa sen pysymään kiinni pinnassa. Esimerkiksi joystickien pohjissa käytetään imukuppeja ohjainten pöytään kiinnittämistä varten.
Imukuppeja käytettiin ensimmäisen kerran 300 eaa. Ne valmistettiin kurpitsasta. Niitä käytettiin pahan veren imemiseen pois sairaista ihmisistä. Hippokrateen uskotaan kehittäneen tämän menetelmän.
Aiheesta muualla

http://www.suctioncupmuseum.com (englanniksi)
Ilja Zaharov

| Mitalit | Mitalit | Mitalit |  |
| --- | --- | --- | --- |
|  Kesäolympialaiset 2016 |  Kesäolympialaiset 2016 |  Kesäolympialaiset 2016 |  |
Maa:  Venäjä
Miesten uimahypyt
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | 3 m ponnahduslauta |  |
|  Hopeaa | Lontoo 2012 | 3 m ponnahduslauta, parikilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Budapest 2017 | 3 m ponnahduslauta, parikilpailu |  |
|  Hopeaa | Shanghai 2011 | 3 m ponnahduslauta |  |
|  Hopeaa | Shanghai 2011 | 3 m ponnahduslauta, parikilpailu |  |
|  Hopeaa | Barcelona 2013 | 3 m ponnahduslauta, parikilpailu |  |
|  Hopeaa | Kazan 2015 | 3 m ponnahduslauta |  |
|  Hopeaa | Kazan 2015 | 3 m ponnahduslauta, parikilpailu |  |
|  Pronssia | Budapest 2017 | 3 m ponnahduslauta |  |
| EM-kilpailut  | EM-kilpailut  | EM-kilpailut  |  |
|  Kultaa | Debrecen 2012 | 3 m ponnahduslauta, parikilpailu |  |
|  Kultaa | Berliini 2014 | 3 m ponnahduslauta |  |
|  Hopeaa | Debrecen 2012 | 10 m kerroshypyt, parikilpailu |  |
|  Hopeaa | Budapest 2010 | 3 m ponnahduslauta |  |
|  Hopeaa | Budapest 2010 | 10 m kerroshypyt |  |
|  Pronssia | Debrecen 2012 | 3 m ponnahduslauta |  |
| EM-kilpailut  | EM-kilpailut  | EM-kilpailut  |  |
|  Kultaa | Torino 2011 | sekajoukkuekilpailu |  |
|  Kultaa | Rostock 2013 | 3 m ponnahduslauta |  |
|  Kultaa | Rostock 2013 | 3 m ponnahduslauta, parikilpailu |  |
|  Hopeaa | Torino 2011 | 3 m ponnahduslauta |  |
|  Pronssia | Torino 2011 | 10 m kerroshypyt, parikilpailu |  |
| Universiadit  | Universiadit  | Universiadit  |  |
|  Kultaa | Kazan 2013 | 3 m ponnahduslauta, parikilpailu |  |
|  Kultaa | Taipei 2017 | 3 m ponnahduslauta |  |
|  Kultaa | Taipei 2017 | 3 m ponnahduslauta, parikilpailu |  |
|  Hopeaa | Shenzhen 2011 | 10 m kerroshypyt, parikilpailu |  |
|  Pronssia | Shenzhen 2011 | 3 m ponnahduslauta |  |
Ilja Leonidovitš Zaharov (ven. Илья Леонидович Захаров, s. 2. toukokuuta 1991 Leningrad, Venäjän SFNT, Neuvostoliitto) on venäläinen uimahyppääjä ja olympiavoittaja. 177 senttimetriä pitkä ja 70 kilogrammaa painava Zaharov edustaa TsSKA Moskovaa.
Ura

Zaharov saavutti olympiakultaa kolmen metrin ponnahduslaudasta Lontoon kesäolympialaisista 2012. Samoista kisoista hän voitti hopeaa parikilpailusta Jevgeni Kuznetsovin kanssa.
MM-kilpailuista Zaharovilla on yksi kulta parikilpailusta, viisi hopeaa, joista kolme on tullut parikilpailusta ja kaksi henkilökohtaisesta kilpailusta sekä yksi henkilökohtainen pronssi. Uinnin pitkän radan EM-kilpailuiden ohessa käytävistä EM-kilpailuista Zaharov on saavuttanut kaksi kultaa, kolme hopeaa ja yhden pronssin. Uimahyppyjen EM-kilpailuista Zaharovilla on kolme kultaa yksi hopea sekä yksi pronssi. Kesäuniversiadeista hän on saavuttanut kaksi parikilpailukultaa, yhden henkilökohtaisen kullan, yhden parikilpailuhopean sekä yhden henkilökohtaisen pronssin.
Rio de Janeiron kesäolympialaisissa 2016 Zaharov teki huonon alastulon 3 metrin ponnahduslaudan välierissä ja sai suorituksestaan 0,0 pistettä.
Zaharovin valmentajana on toiminut vuodesta 1998 lähtien Tatjana Korobko. Zaharov on naimisissa. Vuonna 2012 hänet valittiin vuoden uimahyppääjäksi maailmassa.
Israel Ståhlberg

Israel Ståhlberg (29. joulukuuta 1747 Iitti – 11. helmikuuta 1816 Iitti) oli suomalainen rovasti ja uskonnollinen kirjailija.
Ståhlbergin vanhemmat olivat Iitin kappalainen Israel Ståhlberg (1716–1762) ja hänen ensimmäinen puolisonsa Katarina Elisabet Hollsten. Hän kävi Porvoon lukiota vuodesta 1762 ja pääsi ylioppilaaksi Turussa 1766. Ståhlberg vihittiin papiksi Porvoon hiippakunnassa 1773.
Ståhlberg oli Iitin kirkkoherran apulaisena vuodesta 1773 ja armovuodensaarnaajana Orimattilassa 1775. Hän oli sitten uudestaan apulaispappina Iitissä vuodesta 1776 ja toimi Tukholman suomalaisen seurakunnan kirkkoherran apulaisena vuodesta 1778 sekä komministerinä vuodesta 1785. Ståhlbergista tuli Iitin kirkkoherra 1798 ja hän sai rovastin arvon 1810.
Teoksia

Nåde-spegel, eller evangeliskt skalde-qväde, om nåde-verkets begynnelse; fortgång och fullkomnande hos en menniska; hvaraf tre sånger jämte bifogade anmärkningar härmed utgifvas af Israel Ståhlberg, pastors adjunct vid Finska nationelle församlingen i Stockholm. Stockholm, tryckt hos Johan A. Carlbohm 1780
Heliga sånger wid Jesu nåderika födelse ; af Israel Ståhlberg. Stockholm, trycke i Kongl. finska boktryckeriet, hos Johan A. Carlbohm 1782
Nya nattwards-psalmer, af Israël Ståhlberg. Stockholm, tryckte hos Johan A. Carlbohm 1784, andra upplagan 1791
Högmässo-predikan på tjugonde tredje sönd. efter Trinitatis, om Wår Frälsares Christi läro-ämbete, såsom förnämligast bestående däruti, at hugswala bedröfwade själar, hållen i Finska nationelle kyrkan och med bifogade ommärkningar utgifwen af Israel Ståhlberg. Comminister. Stockholm, tryckt hos Johan A. Carlbohm på dess bekostnad 1787
Christi lidande i Gethsemane, af Israel Ståhlberg, comminister. Stockholm, tryckt hos Johan Arvid Carlbohm 1790
En christens flyttning ur tiden i evigheten och därpå följande saliga tilstånd; skalde-qväde med exegetiske anmärkningar, af Israël Ståhlberg, comminister. Stockholm, tryckt hos Johan A. Carlbohm 1792
Samling af poesier och nya psalmer öfwer Wår Frälsares Jesu Christi lidande, död och begrafning, jemte bihang, af andeliga sånger i särskildta ämnen, författade af Israel Ståhlberg. Comminister. Stockholm, tryckt hos Johan Christopher Holmberg 1792
Ilmailulääketieteen keskus

Lääkärikeskus Aavan toimipiste Vantaan Pakkalan kaupunginosassa on eräs Trafin valtuuttamista ilmailulääketieteen keskuksista (AeMC) Suomessa.
Ilmailulääketieteen keskus (Aeromedical Center, lyhenne AeMC tai AMC) on Suomessa Liikenteen turvallisuusvirasto Trafin valtuuttama ilmailulääketieteen  erikoisalan tunteva lääketieteellinen yksikkö. Vuonna 2016 Suomessa oli kolme AeMC-valtuutuksen saanutta keskusta: Ilmailulääketieteen keskus (SOTLK, AeMC) Helsingissä Meilahden sairaalan alueella Biomedicum II -yksikössä, Finnairin Terveyspalvelut (AeMC) Helsinki-Vantaan lentoasemalla ja Lääkärikeskus Aavan Vantaanportin yksikkö. Näiden lisäksi Trafin valtuuttamia ilmailulääkäreitä löytyy esimerkiksi useasta yksityisestä terveys- tai lääkäritalosta sekä muutamien varuskuntien terveysasemilta.
Kun puolustushallinnon ulkopuolinen henkilö on mukana hävittäjäkoneessa tai suihkuharjoituskoneessa on hänet testattu ennen lentoa AeMC:ssä.
Ilmailulääkärin pätevyys ja annetut kelpoisuustodistukset

Keskuksilla ja sen alaisilla, eri puolella maata toimivilla ilmailulääkäreillä, on oikeus kirjoittaa lääkärintodistus lääketieteellistä kelpoisuustodistusta varten, jonka Liikenteen turvallisuusvirasto Trafin ilmailulääketieteen yksikkö AMS (Aeromedical Section) myöntää. Ilmailulääkäriltä vaaditaan erikoislääkärin tutkinto sekä vähintään 60 tunnin peruskurssi ilmailulääketieteestä loppukokeineen. Tällä osaamisella voi hakea luokan kaksi ilmailulääkärin valtuutusta (AME2). Jatkokoulutuksella ja riittävällä työkokemuksella voi hakea edelleen luokan yksi (AME1) ilmailulääkärin oikeuksia.
Ilmailulääkärin (AME2) todistus vaaditaan lennonjohtajilta, lennontiedottajilta, yleis- ja harrasteilmailijoilta sekä matkustamomiehistön jäseniltä (lentoemännät ja stuertit). Ammattilentäjien terveystarkastuksen tekee jatkokouluttautunut AME1-pätevyyden omaava lääkäri. Joidenkin ammattikelpoisuusluokkien ensimmäiset tarkastukset on kuitenkin tehtävä ilmailulääketieteen keskuksessa (AeMC).
Vuonna 2015 Trafin tilastoissa oli yli 8 300 voimassa olevaa ilmailulääketieteellistä kelpoisuustodistusta. Näistä runsas 2 100 oli kategorian 1 ammattilentäjälle myönnettyjä ilmailulääketieteellisiä kelpoisuustodistuksia (CPL, ATPL= commercial pilot licence, airline transport pilot licence).
Aiheesta muualla

DLR Aeromedical Center (AeMC, eräs saksalainen ilmailulääketieteen keskus) (saksaksi)
Flymedisinsk senter (AeMC) - Norjassa yksi kpl) (Arkistoitu – Internet Archive) (norjaksi)
Tanskassa 1 AeMC + ilmailulääkäreistä (Arkistoitu – Internet Archive) (tanskaksi)
Häggesböle

Häggesbölen kylä sijaitsee 15 kilometriä Kirkkonummen keskustasta. Historiallisten lähteiden mukaan Häggesbölessä on ollut kolme tilaa. Näiden kolmen tilan lisäksi kylään kuului Järsö-niminen tila. Kylä kuului Färje-booliin (verokuntaan) 1500-luvulla ja myöhemmin se nautti verovapauksista. Verottaja hankki kylän haltuunsa 1700-luvun lopulla. Alkuperäinen kyläkoulu sijaitsi Häggesbölen kylässä, ennen kuin kunnalle lahjoitettiin maata Friggesbystä. Häggesbölentien varrella on Vintervägträsket luonnonsuojelualue.
Bergåsa, Kirkkonummi 2016
Bergåsa

Häggesbölen kylässä sijaitsevan suomenruotsalaisen Järsö Uf:n (Järsön nuorisoseura) talon tiloja vuokrataan juhlakäyttöön. Siellä ovat viettäneet häitään muun muassa Amin Asikainen ja Nilüfer Syvämeri. Kylän harrastetoiminta tapahtuu pääsääntöisesti talolla. Bergåsan päiväkotitoiminta lopetettiin Friggesbyn kyläkoulun sulkemisen myötä.
Bergåsa > Sjöscoutkåren Porkala

Sjöscoutkåren Porkala (suomeksi Porkkalan Meripartiolippukunta) on 1990-luvun alussa perustettu meripartiolippukunta, joka toimii Kirkkonummella, Järsön nuorisoseuran yhteydessä.
Bergåsa > Nuorisoteatteri

Nuorisoteatteri täytti 20 vuotta vuonna 2020.
Intel Pentium D

Pentium D 820 -suoritin
Pentium D on Intelin kaksiytiminen Pentium 4:ään pohjautuva suoritinsarja. Ensimmäiset sarjan suorittimet esiteltiin 2005 keväällä Intel Developer Forum -tapahtumassa. Pentium D oli ensimmäinen useampaa ydintä käyttävä suoritin samaan aikaan julkaistun Pentium Extreme Edition -mallin kanssa. 
Loppukesästä 2006 ilmestynyt Core 2 -sarja korvasi Pentium D:t tarjoten paremman suorituskyvyn ja energiatehokkuuden.
Hocine Ragued

| 0 | 1 | 2 |
| --- | --- | --- |

Henkilötiedot
Syntymäaika: 11. helmikuuta 1983 (ikä 41)
Syntymäpaikka: Saint-Germain-en-Laye, Ranska
Pelipaikka: puolustava keskikenttäpelaaja
Pituus: 182 senttimetriä
Junioriseurat
1991 2001–2002:  Paris FC  Paris Saint-Germain
Seurat
| Vuodet | Seura | O (M) |
| 2002–2006 2002–2003 2004 2006–2009 2009–2011 2011–2012 2012–2016 2016–2018 |  Paris Saint-Germain →  FC Istres (laina) →  Gueugnon (laina)  RAEC Mons  Slavia Praha  Karabükspor  Espérance  Emirates Club | 1 (0) 19 (2) 3 (0) 89 (1) 35 (0) 37 (1) 49 (3) |
Maajoukkue
| 2004 2007–2015 |  Tunisian U-23  Tunisia | 3 (0) 54 (1) |
 Seurajoukkueuran tilastot kattavat vain kansalliset sarjat.
Hocine Ragued (arab. حسين راقدي‎, s. 11. helmikuuta 1983 Saint-Germain-en-Laye, Ranska) on tunisialainen uransa lopettanut jalkapalloilija. Puolustavana keskikenttäpelaaja pelannut Ragued pelasi uransa alussa Ranskassa, jonka jälkeen hän edusti muun muassa Tunisian pääsarjassa Espérancea.
Ragued on uskonnoltaan muslimi.
Ura

Ragued aloitti uransa muutettuaan Saint-Germain-en-Layesta lähellä sijaitsevaan Pariisiin, jossa hän liittyi paikallisen seuran Paris FC:n junioreihin ja myöhemmin Paris Saint-Germainiin. Sittemmin Ragued nousi edustusjoukkueen kirjoille kaudella 2001–2002, jonka jälkeen hänet lainattiin vuodeksi Ligue 2:ssa pelaavaan FC Istresiin. Lainan päätyttyä Ragued palasi takaisin PSG:hen, mutta ei pelannut vieläkään ainuttakaan ottelua. 31. tammikuuta 2004 PSG päätti lainata keskikenttäpelaajansa FC Gueugnoniin, joka pelasi myös Ligue 2 -tasolla. Lainan päätyttyä 30. kesäkuuta 2004 Ragued palasi takaisin Pariisiin, mutta ei saanut tulevallakaan kaudella peliaikaa edustusjoukkueessa. Kaudella 2005–2006 hän sai tilaisuutensa pelata ensimmäistä kertaa PSG:n riveissä ottelussa FC Metziä vastaan 13. toukokuuta 2006.